CELEX: 62010TN0380
Language: el
Date: 2010-09-08 00:00:00
Title: Υπόθεση T-380/10: Προσφυγή της 8ης Σεπτεμβίου 2010 — Wabco Europe κ.λπ. κατά Επιτροπής

23.10.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 288/64
            
         
      Προσφυγή της 8ης Σεπτεμβίου 2010 — Wabco Europe κ.λπ. κατά Επιτροπής
      (Υπόθεση T-380/10)
      ()
      (2010/C 288/114)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Wabco Europe BVBA (Βρυξέλλες, Βέλγιο), Wabco Austria GesmbH (Βιέννη, Αυστρία), Trane Inc. (Piscataway, Ηνωμένες Πολιτείες), Ideal Standard Italia s.r.l. (Μιλάνο, Ιταλία) και Ideal Standard GmbH (Βόννη,), (εκπρόσωποι: S. Völcker, F. Louis, A. Israel και N. Niejahr, δικηγόροι, C. O’Daly και E. Batchelor, solicitors και F. Carlin, barrister)
      
         Καθης: Ευρωπαϊκή Επιτροπή
      
         Αιτήματα των προσφευγουσών
      
      Οι προσφεύγουσες ζητούν από το Γενικό Δικαστήριο:
      
                  —
               
               
                  να ακυρώσει εν μέρει το άρθρο 2 και, εφόσον αναγκαίο, το άρθρο 1, παράγραφος 1, στοιχείο 3 και 4 της απόφασης της Επιτροπής C(2010) 4185 τελικό της 23ης Ιουνίου 2010 στην υπόθεση COMP/39092 — Εξαρτήματα και είδη λουτρού·
               
            
                  —
               
               
                  να μειώσει το πρόστιμο που επέβαλε στις προσφεύγουσες· και
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Ισχυρισμοί και κύρια επιχειρήματα
      
      Με την προσφυγή τους οι προσφεύγουσες ζητούν, βάσει του άρθρου 263 ΣΛΕΕ τη μερική ακύρωση της αποφάσεως της Επιτροπής C(2010) 4185 τελικό της 23ης Ιουνίου 2010 στην υπόθεση COMP/39092 — Εξαρτήματα και είδη λουτρού, η οποία αφορά μια συμφωνία μεταξύ επιχειρήσεων καλύπτουσα τη βελγική, γερμανική, γαλλική, ιταλική, ολλανδική και αυστριακή αγορά ειδών και εξαρτημάτων λουτρού και δη τις τιμές πωλήσεως και ανταλλαγής ευαίσθητων εμπορικών πληροφοριών καθώς και, επικουρικώς, τη μείωση του προστίμου που τους επέβαλε.
      Στο πλαίσιο της προσφυγής της οι προσφεύγουσες προβάλλουν τους ακόλουθους ισχυρισμούς:
      
                   
               
               
                  Πρώτον, οι προσφεύγουσες υποστηρίζουν ότι η Επιτροπή αγνόησε τα εφαρμοστέα νόμιμα κριτήρια επιδιώκοντας να αποδείξει τη συμμετοχή της Ideal Standard Italia s.r.l. και της Ideal Standard GmbH σε παράβαση περί τα πλακίδια, στην Ιταλία.
               
            
                   
               
               
                  Δεύτερον, οι προσφεύγουσες υποστηρίζουν ότι η Επιτροπή παρέλειψε να μειώσει το πρόστιμο που τους επέβαλε για τη γαλλική και τη βελγική παράβαση καίτοι προβλέπεται μερική μείωση προστίμου για τέτοιου είδους παραβάσεις κατά την τελευταία παράγραφο του σημείου 23 της ανακοίνωσης της Επιτροπής του 2002 σχετικά με τη μη επιβολή και τη μείωση των προστίμων σε περιπτώσεις συμπράξεων (καρτέλ) (1).
               
            
                   
               
               
                  Τρίτον, οι προσφεύγουσες υποστηρίζουν ότι η Επιτροπή έσφαλε κατά τη διαπίστωση ότι η Grohe Beteiligungs GmbH και η Grohe AG και οι θυγατρικές της, και όχι η Ideal Standard Italia s.r.l. και η Ideal Standard GmbH ήταν οι πρώτες που παρέσχον στην Επιτροπή αποδεικτικά στοιχεία «με σημαντική αξία» κατά την έννοια της ανακοίνωσης της Επιτροπής του 2002 για τη μη επιβολή και τη μείωση προστίμων σε περιπτώσεις συμπράξεων (καρτέλ).
               
            
                   
               
               
                  Τέλος, οι προσφεύγουσες υποστηρίζουν ότι η εκ μέρους της Επιτροπής αναδρομική εφαρμογή των οδηγιών του 2006 για τη μέθοδο καθορισμού των προστίμων που επιβάλλονται σύμφωνα με το άρθρο 23, παράγραφος 2, σημείο α', του κανονισμού (ΕΚ) 1/2003 (2) υπήρξε παράνομη διότι τιμωρεί την Ideal Standard Italia s.r.l. και την Ideal Standard GmbH για το είδος πληροφορίας που της παρέσχον ως αιτούσες επιείκεια, με την καλόπιστη προσδοκία ότι η Επιτροπή δεν θα μετέβαλε ριζικά το ισχύον πλαίσιο επιβολής προστίμων εις βάρος τους.
               
            
         (1)  Ανακοίνωση της Επιτροπής σχετικά με τη μη επιβολή και τη μείωση των προστίμων σε περιπτώσεις συμπράξεων (καρτέλ) (ΕΕ 2002 C 45, σ. 3).
      
         (2)  Κατευθυντήριες γραμμές για τη μέθοδο υπολογισμού των προστίμων που επιβάλλονται κατ’ εφαρμογήν του άρθρου 23, παράγραφος 2, σημείο α', του κανονισμού (ΕΚ) 1/2003 (ΕΕ 2006 C 210, σ. 2).